  Майя Бывальцева 13-тӥ пӧсьтолэзьлы Удмуртиын эшшо 142 адямилэсь коронавирус инфекциез шараязы. Выль черламъёс пӧлын 14 аресозь 14 пиналъёс но 65 арессэс ортчем 24 арлыдоос. Со сярысь элькунысь оперативной штаб ивортӥз. Диагноззы Ижкарын 69 улӥсьёслэн зэмаз, Ува ёросын – 10 адямилэн, Можгаын – укмыс, Можга, Сюмси, Камабрка ёросъёсын – быдэн сизьым, Грак ёросын – куать, Глазкарын, Кизнер, Шаркан ёросъёсын – быдэн ньыль, Алнаш, Балезино ёросъёсын – быдэн куинь, Сарапулын, Воткаын, Вотка, Каракулино ёросъёсын – быдэн кык, Пичи Пурга ёросын – одӥг муртлэн. 41 адями висёнэз вормиз. Вить мурт кулӥз. Воргоронъёслы 56, 65 арес вал, кышномуртъёслы – 72, 84, 88 Туннэ нуналлы Удмуртиын коронавирусэн черлан 37 сюрс 404 учыр лабораториосын зэматэмын. 32 сюрс 726 адями йӧназ, 544 мурт кулӥз. Али 132-езлэн висисьёслэн тазалыксы секыт. Берло нуналскын элькунын коронавирус инфекцилы 2 сюрс 719 эскеронъёс ортчытӥзы. 13-тӥ пӧсьтолэзьлы Удмуртиын 247 сюрс 810 адями коронавируслэсь прививка пуктӥз, со пӧлысь 164 сюрс 405-ез кыкетӥ люкетсэ басьтӥзы ни.  Тегъёс: Тазалык Ижкар висён Удмуртия коронавирус  